CELEX: 32015D1175
Language: sk
Date: 2015-07-15 00:00:00
Title: Vykonávacie rozhodnutie Komisie (EÚ) 2015/1175 z 15. júla 2015, ktorým sa mení rozhodnutie 2006/473/ES, pokiaľ ide o uznanie administratívneho okresu Gordonia v Južnej Afrike ako oblasti bez výskytu Guignardia citricarpa Kiely [všetky kmene patogénne pre citrónovník (Citrus)] [oznámené pod číslom C(2015) 4749]

17.7.2015   
            
            
               SK
            
            
               Úradný vestník Európskej únie
            
            
               L 189/39
            
         VYKONÁVACIE ROZHODNUTIE KOMISIE (EÚ) 2015/1175
   z 15. júla 2015,
   ktorým sa mení rozhodnutie 2006/473/ES, pokiaľ ide o uznanie administratívneho okresu Gordonia v Južnej Afrike ako oblasti bez výskytu Guignardia citricarpa Kiely [všetky kmene patogénne pre citrónovník (Citrus)]
   
      
         [oznámené pod číslom C(2015) 4749]
      
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej bod 16.4 v časti A oddiele I prílohy IV,
   keďže:
   
               (1)
            
            
               Rozhodnutím Komisie 2006/473/ES (2) sa uznávajú určité administratívne okresy provincie Severného mysu v Južnej Afrike za oblasti bez výskytu Guignardia citricarpa Kiely [všetky kmene patogénne pre citrónovník (Citrus)].
            
         
               (2)
            
            
               Na základe informácií predložených Južnou Afrikou, pokiaľ ide o administratívny okres Gordonia v provincii Severného mysu, a absencie zachytenia Guignardia citricarpa Kiely [všetky kmene patogénne pre citrónovník (Citrus)] na citrusových plodoch s pôvodom v danej oblasti sa zdá, že administratívny okres Gordonia je bez výskytu tohto škodlivého organizmu. Preto je vhodné, aby sa uznal ako administratívny okres bez výskytu Guignardia citricarpa Kiely [všetky kmene patogénne pre citrónovník (Citrus)].
            
         
               (3)
            
            
               Rozhodnutie 2006/473/ES by sa preto malo zodpovedajúcim spôsobom zmeniť.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   V článku 3 ods. 2 rozhodnutia 2006/473/ES sa písm. a) nahrádza takto:
   
      
                  „a)
               
               
                  Južná Afrika: Západný mys; Severný mys: administratívne okresy Gordonia, Hartswater a Warrenton;“
               
            
   Článok 2
   Toto rozhodnutie je určené členským štátom.
   
      V Bruseli 15. júla 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 169, 10.7.2000, s. 1.
   
      (2)  Rozhodnutie Komisie 2006/473/ES z 5. júla 2006, ktorým sa uznávajú určité tretie krajiny a určité oblasti tretích krajín za krajiny a oblasti bez výskytu Xanthomonas campestris [všetky kmene patogénne pre citrónovník (Citrus)], Cercospora angolensis Carv. et Mendes a Guignardia citricarpa Kiely [všetky kmene patogénne pre citrónovník (Citrus)] (Ú. v. EÚ L 187, 8.7.2006, s. 35).